# data[].attributes.headline
Osvrti na književni susret s Ivanom Šojat

# data[].attributes.subject
Osvrti na književni susret s Ivanom Šojat

# data[].attributes.body
Jako mi se svidio susret s Ivanom Šojat. Bilo je lagano razgovarati i postavljati pitanja. Svidjelo mi se to što je Ivana Šojat bila otvorena za razgovor te što je i ona nas pitala neka pitanja. Htio bih opet sudjelovati u ovakvim susretima sa spisateljima i spisateljicama.

Leon Štrkalj, 8.c

Na čitateljskom klubu čitali smo tri knjige Ivane Šojat: Po zidovima crtam drveće, Zmajevi koji ne lete i Oblak čvoraka. Kada bismo pročitali, imali bismo jedan školski sat da popričamo o djelima. Ivana Šojat je spisateljica iz Osijeka koja ima jako zanimljiv život. Trenutno piše romane za mlade i radi kao ravnateljica kazališta u Osijeku.

Na susretu smo mogli saznati dosta toga o Ivani Šojat te smo imali priliku pitati sve što nas zanima. Saznali smo da trenutno piše novi roman za odrasle nakon kojeg planira pisanje novog romana za mlade, a nakon toga će pokušati s poezijom. Prije susreta pogledali smo intervju sa spisateljicom. Ivana Šojat nema puno slobodnog vremena, ali ono slobodnog vremena što ima potroši u prirodi. Kao dijete je imala disleksiju, ali se zato još više trudila čitati i pisati. Prvu pjesmu napisala je u trećem razredu osnovne škole.

Mislim da su književni susreti dobra inspiracija za mlade.

Petra Ćuković, 8.c

Susret s književnicom bio je vrlo zanimljivo iskustvo koje ću dugo pamtiti. Svi smo se okupili u knjižnici, a atmosfera je bila jako ugodna i opuštena. Kad je književnica nazvala svi smo se javili s oduševljenjem. Na početku smo bili malo nervozni, ali smo brzo uspjeli stvoriti prijateljski odnos što je bilo jako dobro i ugodno.

Tijekom razgovora književnica je podijelila svoja iskustva o pisanju i izazovima s kojima se srela kao što su Domovinski rat i disleksija. To mi je bilo zanimljivo jer nikad nisam mislila da netko s disleksijom i disgrafijom može tako daleko dogurati i biti uspješan. Također je naglasila važnost čitanja i istraživanja različitih žanrova što me potaknulo da pročitam više njezinih knjiga u kojima govori o poučnim i zanimljivim stvarima koje mi mogu pomoći.

Na kraju svi smo se osjećali inspirirano jer nas je Ivana potaknula da nastavimo čitati i istraživati svoju kreativnost. Nadam se da će se u školi organizirati još susreta s književnicima u kojima će sudjelovati više razreda tako da svi mogu doživjeti takvo iskustvo.

Lea Banić, 8.c

Književni susret s Ivanom Šojat je bilo odlično iskustvo. Nakon što smo pročitali njezine tri knjige, videopoziv je bila odlična ideja. Svidjelo mi se što su pitanja dolazila spontano i to što smo više saznali o spisateljici i njezinom načinu razmišljanja. Njeni romani za mlade dotiču se raznih problema kao što su rastava roditelja, vršnjačko nasilje, ovisnosti, stereotipi itd. Drago mi je što smo dobili mišljenje same spisateljice o tim problemima u današnjem društvu. Također mi je drago što smo saznali više o njezinoj prošlosti kao što su problemi s disleksijom i disgrafijom te smo saznali nešto i o njezinim željama za budućnost. Saznali smo kako je oduvijek bila veliki ljubitelj poezije te kako bi voljela jednoga dana objaviti svoju zbirku poezije.

Mislim da su književni klubovi odlični. Daju nam prilike kao što su čitanje novih djela, dijeljenje različitih mišljenja  i ovakvu priliku kao što smo mi dobili – književni susret s autoricom djela koje smo pročitali.

Anastazija Vuica, 8.c

Književni susret s Ivanom Šojat jako mi se svidio! Pročitala sam njenu knjigu Po zidovima crtam drveće i mislim da je „predobra“! Roman je jako zanimljiv i nisam ga mogla prestati čitati. A spisateljica je jako draga; odgovarala je na sva naša pitanja i pričala nam o svom životu i o pisanju knjiga. Bilo mi je jako zanimljivo naročito to što je, iako je imala disleksiju, svejedno pokušavala i pisati i čitati. Jako mi se svidjelo i ponovila bih ovaj susret opet i opet!

Veronika Kosyk, 8.a

Imali smo onlajn susret s književnicom Ivanom Šojat. Razgovarali smo o njenim knjigama, a i općenito o životu i što voli, što radi…  Pitali smo je što nas zanima npr. kako se bori s disleksijom… Svidio mi se susret i rado bih ga ponovila. Naučila sam poučne i korisne stvari.

Eni Lisica, 8.c

# data[].attributes.body
Novi roman Ivane Šojat Po zidovima crtam drveće koji smo uključili u popis knjiga za čitanje u Čitateljskom klubu.

# data[].attributes.body
Plakat s likom zmaja koji razbija oblak čvorova s oblakom riječi izradili su učenici 8.c razreda inspirirani romanima Ivane Šojat Zmajevi koji ne lete i Oblak čvoraka (malo su se poigrali značenjima riječi "čvorak" - vrsta ptice i "čvor" - zamršena situacija).

# data[].attributes.body
Kolaž fotografija naslovljen Odluke izradila je učenica 8.a razreda Veronika K. inspirirana romanom Jasminke Tihi Stepanić Dom iza žice.

# data[].attributes.attachment_caption
Naziv slike: Lopoč, Naslikala: Flora L., 8.a

# data[].attributes.body
Sliku Lopoč naslikala je Flora L., učenica 8.a razreda koristeći tehniku akrila na platnu. Slika je inspirirana romanom Ljeto na jezeru Čiču.

# data[].attributes.headline
Nova školska godina 2024./2025. s novom generacijom osmaša

# data[].attributes.subject
Nova školska godina 2024./2025. s novom generacijom osmaša

# data[].attributes.body
Učenici 8.a, 8.b i 8.c razreda Flora L., Veronika K., Beata K., Lorena B., Eni L., Leon Š., Lea B., Anastazija V. i Petra Ć. uključili su se u ovogodišnji rad Čitateljskog kluba te smo čitali romane Jasminke Tihi Stepanić i Ivane Šojat. Ove godine organizirali smo videosusret s književnicom Ivanom Šojat te razgovarali o njezinim romanima, temama koje obrađuje u svojim romanima, pisanju i čitanju. Osim samog užitka čitanja, bogaćenja vokabulara, izražavanja mišljenja i stavova, debatiranja i razgovaranja nastali su i učenički radovi - umjetnička slika, kolaž fotografija, poster i zapisani učenički dojmovi.

# data[].attributes.headline
Posjet Gradskoj knjižnici Zadar, 8. prosinca 2023.

# data[].attributes.subject
Posjet Gradskoj knjižnici Zadar, 8. prosinca 2023.

# data[].attributes.attachment_caption
Virtualni književni susret s Jasminkom Tihi-Stepanić, 6. veljače 2024.

# data[].attributes.headline
Književni susret s Jasminkom Tihi-Stepanić

# data[].attributes.subject
Književni susret s Jasminkom Tihi-Stepanić

# data[].attributes.attachment_link.readable_text
Kategorija: Knjižnica Objavljeno: Utorak, 06 Veljača 2024 Napisao/la Marijana Pavić

Polaznice našeg školskog čitateljskog kluba Razgovaraj o tome! koji je formiran ove školske godine, a pohađa ga devet učenica osmih razreda održao je virtualni književni susret s književnicom Jasminkom Tihi-Stepanić, autoricom brojnih popularnih suvremenih i uspješnih romana za mlade.

Susret se održao u školskoj knjižnici, a koristili smo platformu za učenje i suradnju Teams. Naime, tijekom nekoliko mjeseci čitale smo autoričine romane Ljeto na jezeru Čiču, Dom iza žice, Gdje je Beata?, Imaš fejs? i Rukavica za Matildu te poželjeli razgovarati sa spisateljicom kako bismo pročitana djela sagledali i iz drugoga kuta - iz kuta pisca.

Susret s književnicom bio je vrlo zanimljiv i prošao je vrlo brzo u ugodnom i opuštenom ozračju. Spisateljici smo postavljali puno pitanja vezanih uz njezine romane i pisanje te na svako od njih dobili zanimljiv odgovor. Spisateljica se potrudila što bolje objasniti odgovore tako da smo puno naučile o pisanju i stvaranju romana kao i o piscima općenito. Razgovor je bio ugodan i iskren, a na kraju smo otkrile jedan vrlo zanimljiv roman naslova Dan kada sam ubrala cvijet koji spada u žanr distopijskih romana za mlade te je prvi hrvatski roman takve vrste. Iako smo mislile da znamo sve o romanaima koje smo pročitale, saznale smo još mnoštvo drugih pojedinosti koje su vezane uz njihov nastanak. Veselimo se novim romanima Jadranke Tihi-Stepanić i nadamo se nekom budućem susretu uživo.

Naš čitateljski klub nastavlja s čitanjem suvremenih hrvatskih romana za mlade, ali i čitanjem klasika kao što je roman Mi djeca s kolodvora zoo. Čitanjem romana koji obrađuju problemske teme odrastanja mladih i traženjem svog mjesta u društvu želimo otvarati i detabuizirati različite teme te otvoreno razgovarati o njima, a usto uživati u čitanju i razvijati književni ukus.

Marija Sović, 8.b

Marijana Pavić, prof., str.sur.knjiž.

# data[].attributes.attachment_link.title
Virtualni književni susret s Jasminkom Tihi-Stepanić

# data[].attributes.attachment_link.description
Osnovna škola Stjepana Radića - Bibinje, djeluje kontinuirano više od 130 godina. Danas broji 403 učenika u 18 odjeljenja.

# data[].attributes.body
Čitateljski klub Razgovaraj o tome! pokrenut je školske godine 2023./2024. u sklopu aktivnosti vezanih uz školsku knjižnicu i poticanje čitanja u osmim razredima. Članice Kluba su učenice 8.a i 8.b razreda, a voditeljica kluba je knjižničarka Marijana Pavić.

Ciljevi ove aktivnosti su čitanje problemskih romana za mlade te razgovor o djelima s naglaskom na razgovor o problemima mladih kojima se romani bave. Čitamo romane suvremenih hrvatskih spisateljica za mlade Jasminke Tihi-Stepanić i Ivane Šojat te kultni roman Mi djeca s kolodvora Zoo nastao prema svjedočenju njemačke tinejdžerice Christiane F.

Osim čitanja i razgovora o pročitanom održali smo videosusret sa spisateljicom Jasminkom Tihi Stepanić te posjetili Odjel za mlade Gradske knjižnice Zadar.

# data[].attributes.body
Ovo je roman u kojem je glavna problematika dijeljenje osobnih informacijama po društvenim mrežama. Glavni lik je četrnaestogodišnja djevojka Kata koja je pažljiva i obzirna. S druge je strane njena najbolja prijateljica Natali koja je dosta lakovjerna, predstavlja se starije i zrelije nego što zapravo jest, pogotovo po društvenim mrežama. Takvo Natalino ponašanje dovest će je do nesreće.

Meni se ovaj roman svidio. Zanimljiv je i opširan događajima. Ima romantike i kriminalistike. Tema je aktualna među mladima pa iako fejs više nije popularan ima drugih društvenih mreža na kojima vrebaju iskušenja i opasnosti. Preporučila bih ovaj roman svojim vršnjacima, možda bih ga čak uvrstila u lektiru za sedmi razred.

Eva Mirkov, 8.a

# data[].attributes.headline
Ivana Šojat: Zmajevi koji ne lete i Oblak čvoraka

# data[].attributes.subject
Ivana Šojat: Zmajevi koji ne lete i Oblak čvoraka

# data[].attributes.body
Od početaka pa do danas ljudi se bore s ovisnostima. Nekada davno droga je bila korištena kao lijek, ali danas se masovno koristi „za zabavu“. O tome govori roman Zmajevi koji ne lete, suvremene hrvatske spisateljice Ivane Šojat. Glavni lik romana je mladić Marijan koji  zbog nesređenih obiteljskih odnosa „rješenje“ svoje ljutnje i nezadovoljstva nalazi u bijegu u svijet opojnih sredstava. Naravno, kao što možete i zamisliti, to nije ispalo dobro. Marijan je završio na psihijatriji i ondje proveo najviše vremena te je uz pomoć psihologa Roberta uspio pronaći izlaz iz svoje situacije. Marijan je isprobavao drogu po imenu „osvježivači“, a ideju za temu spisateljica Ivana Šojat pronašla je u stvarnom događaju koji se u javnosti pojavio 2018. godine kada su se paketići tzv. „osvježivača“ mogli kupiti u slobodnoj prodaji na trafikama, a zapravo se radilo o sintetskoj drogi.

Oblak čvoraka još je jedan roman za mlade iste spisateljice koji govori o vršnjačkom zlostavljanju u razredu. Glavni lik, tinejdžerica Lucija, kroz vršnjačko zlostavljanje prolazi godinama, ali tek u osmom razredu odlučuje progovoriti o tome te s ostalim žrtvama nasilja u razredu uspije podići svijest i zlostavljače postaviti na zasluženo mjesto. Nažalost, vršnjačko zlostavljanje među djecom i mladima vrlo je često. U situacijama poput ove u kojoj se našla Lucija mora se nešto poduzeti iako se žrtve i promatrači plaše i misle kako ništa ne mogu promijeniti te da je bolje šutjeti. No, šutnja u ovom slučaju nije zlato jer glas protiv nepravde mora biti vrlo glasan.

Nikolina Iglić, 8.a

# data[].attributes.body
Ova knjiga govori o djevojci Beati koja je otišla od kuće da ostvari svoj san. Otišla je i s namjerom da se zabavi, ali već na početku je sve otišlo u krivom smjeru. Roman mi je bio zanimljiv i lagan za čitanje jer su događaji bili opširni i uvijek sam jedva dočekala odgonetnuti tijek radnje pa sam je  zato brzo čitala. Radi se kriminalističkoj i ljubavnoj radnji. Spisateljica spominje i homoseksualce i trgovanje ljudima i to mi je baš zanimljivo, ali i čudno jer te teme nisu baš česte u knjigama koje sam do sada čitala. Zapravo, ovo mi je prvi put da se s tim temama susrećem baš u knjizi. Dok sam čitala, bila sam napeta i  stalno u iščekivanju što mi je bilo vrlo zabavno. Ovu knjigu preporučam svim mladima, pogotovo djevojkama kako ne bi napravile istu pogrešku koju je napravila Beata. Jer ono što se njoj dogodilo je stvarno opasno te vjerujem da mnoge djevojke uz ovu knjigu mogu dosta toga naučiti.

Rita Zuanović, 8.a

# data[].attributes.headline
Jasminka Tihi-Stepanić: Rukavica za Matildu

# data[].attributes.subject
Jasminka Tihi-Stepanić: Rukavica za Matildu

# data[].attributes.body
Roman Rukavica za Matildu uzbudljiva je priča o dječaku Matku koji se suočava s pubertetskim problemima. Radnja se događa tijekom pandemije koronavirusa. Matko nosi teret obiteljskih problema, problema u školi itd.

Matko je zreli dječak i ima pozitivan način razmišljanja. U osnovnoj školi se posvađao sa svojim najboljim prijateljem zbog cure koja se zove Karla. Nakon toga nisu razgovarali niti bili u kontaktu. Roman je poučan jer čitajući ga shvaćamo kako ne smijemo dopustiti malim stvarima  da nam unište odnose s ljudima koje volimo. Način na koji se Matko suočava sa svojim problemima mi se sviđa.  Smiren je, ali ne voli pokazivati svoje osjećaje.

Sveukupno mi se roman sviđa. Zanimljiv je i ja osobno volim i uživam u čitanju tuđih života. Suosjećam s Matkovim životnim situacija i mislim da bi svi moji vršnjaci trebali pročitati ovu knjigu.

Greta Lukić, 8.a

# data[].attributes.attachment_caption
Videomamac izradile Tara Šindija i Marija Sović, 8.b razred

# data[].attributes.headline
Jasminka Tihi-Stepanić: Ljeto na jezeru Čiču

# data[].attributes.subject
Jasminka Tihi-Stepanić: Ljeto na jezeru Čiču

# data[].attributes.attachment_caption
Videomamac izradile Zara Lisica i Marta Delija, 8.b razred

# data[].attributes.body
Audio zapis - naša mišljenja i komentari o pročitanom djelu